اوکراین قوراللی کوچ لری قوماندان لیگی بیرگن بیاناتیده, روسیه نینگ اوکراین گه قرشی هجوم لری نینگ باشله گن کوندن (24- فبروری) 15- اپریل گه قدر 20 مینگ گه یقین روس عسکری نینگ اولگن لیگی نی بیلدیردی.
بیاناتده, عینی دمده اوکراین اردوسی نینگ روسیه نینگ 163 اوچاغی, 144 هلیکوپتری, 756 تانکی, 1976 زرهی واسطه سی, 366 توپی, 122 راکتی و 66 هوا مدافعه تیزیمی نی یوق قیلگن لیگی بیلدیریلدی.
بوندن تشقری اوکراین اردوسی نینگ روسیه نینگ 1443 نظامی موتری, 8 کیمه و یینگیل سرعتلی قایقی, 76 تیل تانکری و 135 اوچووچیسیز اوچاغی نی یوق قیلگن لیگی معلوم قیلیندی.
باشقه بیر تاماندن ایسه روسیه مدافعه وزیرلیگی سوزچیسی ایگور کوناشنکوف, روسیه اردوسی نینگ اوکراین اوروشیده گی فعالیت لری حقیده بیانات بیردی.
کوناشنکوف, کیف یقینیده بیر حربی عنصر نینگ حساس راکت بیلن اوریلگن لیگی نی بیلدیردی.
سوزچی, اوشبو هجوم نتیجه سیده, ویزار موتر فابریکه سیده گی اوزون و اورته منزللی اوچاق و کیمه لرنی اوره دیگن راکت لرنی ایشلب چیقاره دیگن و ترمیم قیله دیگن بولیم نینگ یوق قیلینگن لیگی نی ایسله تیب اوتدی.
ماریوپول شهریده گی بیر فولاد فابریکه سی نینگ قولگه کیریتیلگن لیگی نی معلوم قیلگن کوناشنکوف, توناون کیچه اوکراین گه عاید 13 حربی عنصر نینگ بمباران نتیجه سیده یوق قیلینگن لیگی نی بیلدیردی.
کوناشنکوف, حاضرگی کون گه قدر اوکراین اردوسی نینگ 130 اوچاغی, 105 هلیکوپتری, 245 هوا مدافعه تیزیمی, 456 اوچووچیسز اوچاغی, , 2213 تانک و زرهی واسطه سی, 249 راکتی, 966 توپی, 2110 حربی واسطه سی نینگ یوق قیلینگن لیگی نی ایسله تیب اوتدی.
عینی دمده کوناشنکوف, اوکراین نینگ خارکیف منطقه سیده گی ایزیومس مسکونی نقطه سیده 30 نفر پولندلیک اجیر جنگچی نینگ هم یوق قیلینگن لیگی نی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
